સૂત્રોના જણાવ્યા અનુસાર આ રિપોર્ટ મળવાથી હવે પોલીસ આરોપીઓ ફરતે ગાળિયો વધુુ મજબૂત કરશે અને બીજી બાજુ આ રિપોર્ટ અદાલત સમક્ષ એક મહત્ત્વના પુરાવા તરીકે પણ રજૂ કરવામાં આવશે. ઉલ્લેખનીય છે કે દિલ્હી સરકારે હૈદરાબાદની લેબને સાત વીડિયો મોકલ્યા હતા, જેમાંથી ત્રણ સાથે ચેડાં થયાં હોવાનું બહાર આવ્યું હતું. જેએનયુમાં ૯ ફેબ્રુઆરીએ ડાબેરી પક્ષના વિદ્યાર્થી સંગઠન દ્વારા સંસદ પર હુમલો કરનાર અફઝલ ગુરુ અને જમ્મુ-કાશ્મીર લિબરેશન ફ્રન્ટના કો-ફાઉન્ડર મકબુલ બટની યાદીમાં એક કાર્યક્રમનું આયોજન કરવામાં આવ્યું હતું. આ કાર્યક્રમને સાંસ્કૃતિક કાર્યક્રમનું નામ આપવામાં આવ્યું હતું. જેએનયુમાં સાબરમતી હોસ્ટેલની સામે સાંજે પ-૦૦ વાગ્યે આ કાર્યક્રમમાં અમુક લોકોએ દેશવિરોધી નારાબાજી કરી હતી ત્યાર પછી લેફટ અને એબીવીપીના વિદ્યાર્થીઓ વચ્ચે ઝપાઝપી થઇ હતી. ૧૦ ફેબ્રુઆરીએ નારાબાજીનો વીડિયો સામે આવ્યો હતો.